1.

A 2. cikk után a rendelet a következő 2a. cikkel egészül ki: „2a. cikk Az egyes élelmiszer-termelő állatokban és emberi fogyasztásra szánt, állati eredetű termékekben előforduló farmakológiai hatóanyagokra, növényvédő szerekre és szennyező anyagokra vonatkozó jóváhagyott ellenőrzési tervvel rendelkező harmadik országok jegyzéke (1) Az (EU) 2022/2292 felhatalmazáson alapuló bizottsági rendelet (*1) 6. cikkének (1) bekezdésében említett, a farmakológiai hatóanyagokra, növényvédő szerekre és szennyező anyagokra vonatkozó, az e rendelet -I. mellékletének táblázatában felsorolt harmadik országok vagy harmadik országbeli régiók által a Bizottsághoz benyújtott ellenőrzési tervek az említett táblázatban „X” jelöléssel ellátott élelmiszer-termelő állatok és emberi fogyasztásra szánt állati eredetű termékek tekintetében jóváhagyásra kerülnek. (2) Azoknál a harmadik országoknál vagy harmadik országbeli régióknál, amelyek kérelmezték az (EU) 2022/2292 felhatalmazáson alapuló rendelet 6. cikkének (2) bekezdésében említett jegyzékbe való felvételüket, de nem nyújtottak be a farmakológiai hatóanyagokra, növényvédő szerekre és szennyező anyagokra vonatkozó ellenőrzési terveket, és amelyek az említett kérelem szerint az Unióba történő kivitelre szánt termékek előállításához kizárólag olyan nyersanyagokat kívánnak felhasználni, amelyek vagy tagállamokból, vagy az e cikk (1) bekezdésével összhangban az ilyen nyersanyagok Unióba történő behozatalára engedéllyel rendelkező egyéb harmadik országokból származnak, az e rendelet -I. mellékletének táblázatában „Δ” jelölés szerepel az érintett fajoknál vagy áruknál. (3) Azoknál a harmadik országoknál vagy harmadik országbeli régióknál, amelyek kérelmezték az (EU) 2022/2292 felhatalmazáson alapuló rendelet 6. cikkének (2) bekezdésében említett jegyzékbe való felvételüket, de a szarvasmarhafélék, a juhfélék/kecskefélék, a sertésfélék, a lófélék, a nyulak vagy a baromfi tekintetében nem nyújtottak be farmakológiai hatóanyagokra, növényvédő szerekre és szennyező anyagokra vonatkozó ellenőrzési terveket, és amelyek az említett kérelem szerint olyan összetett élelmiszer-készítményeket kívánnak az Unióba exportálni, melyekhez – a farmakológiai hatóanyagokra, növényvédő szerekre és szennyező anyagokra vonatkozó ellenőrzési tervet alkalmazó – harmadik országból vagy harmadik országbeli régióból származó, az említett fajokból előállított feldolgozott állati termékeket használnak, az e rendelet -I. mellékletének táblázatában „O” jelölés szerepel az érintett fajoknál vagy áruknál. (4) Azoknál a harmadik országoknál vagy harmadik országbeli régióknál, amelyek kérelmezték az (EU) 2022/2292 felhatalmazáson alapuló rendelet 6. cikkének (2) bekezdésében említett jegyzékbe való felvételüket, és az e rendelet -I. mellékletében szereplő táblázatban az „akvakultúra”, a „tej” vagy a „tojás” kategóriáknál „X” jelöléssel vannak ellátva, továbbá az említett kérelem szerint összetett élelmiszer-készítményeket kívánnak előállítani, az e rendelet -I. mellékletében található táblázatban egy kiegészítő „O” jelzés szerepel az említett kategóriákhoz tartozó olyan többi terméknél, melyeknél nem szerepel „X” jelzés. (5) Azoknál a harmadik országoknál vagy harmadik országbeli régióknál, amelyek kérelmezték az (EU) 2022/2292 felhatalmazáson alapuló rendelet 6. cikkének (2) bekezdésében említett jegyzékbe való felvételüket, és az e rendelet -I. mellékletében szereplő táblázatban „X” jelöléssel vannak ellátva a „szarvasmarhafélék”, „juhfélék/kecskefélék”, „sertésfélék”, „lófélék”, „baromfi”, „akvakultúra”, „tej”, „tojás”, „nyulak”, „vad” vagy „tenyésztett vad” kategóriáknál, és az e rendelet VIII. mellékletében felsorolt tagállamokból vagy harmadik országokból vagy harmadik országbeli régiókból származó kagylókból származó feldolgozott termékeket tartalmazó összetett élelmiszer-készítményeket állítanak elő, az e rendelet -I. mellékletében található táblázatban egy „P” jelölés is szerepel. (*1) A Bizottság (EU) 2022/2292 felhatalmazáson alapuló rendelete (2022. szeptember 6.) az (EU) 2017/625 európai parlamenti és tanácsi rendeletnek az élelmiszer-termelő állatok és egyes, emberi fogyasztásra szánt áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L304.., 2022.11.24., 1. o.).”"